Ettepanek: NÕUKOGU OTSUS, milles käsitletakse ühelt poolt Euroopa Liidu ja selle liikmesriikide ning teiselt poolt Iisraeli Riigi vahel sõlmitud Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel ja selle ajutist kohaldamist, et võtta arvesse Horvaatia Vabariigi ühinemist Euroopa Liiduga /* COM/2014/0370 final - 2014/0188 (NLE) */





SELETUSKIRI 1) Ettepaneku taust 110 || · Ettepaneku põhjused ja eesmärgid / üldine taust Ühelt poolt Euroopa Liidu ja selle liikmesriikide ning teiselt poolt Iisraeli Riigi vahel sõlmitud Euroopa – Vahemere piirkonna lennunduslepingut käsitlevate läbirääkimiste aluseks oli nõukogu 2008. aasta aprilli otsus, millega anti luba alustada läbirääkimisi. Leping sõlmiti 10. juunil 2013. 120 || Horvaatia Vabariik ühines Euroopa Liiduga 1. juulil 2013. Vastavalt ühinemistingimuste akti artikli 6 lõikele 2 kohustus Horvaatia ühinema lepingutega, mis liikmesriigid ja Euroopa Liit on sõlminud või allkirjastanud ühe või mitme kolmanda riigi või rahvusvahelise organisatsiooniga. Eespool nimetatud, Iisraeliga allkirjastatud lepinguga ühinemiseks on ette nähtud lihtsustatud kord. Seega tuleks kooskõlas kõnealuse korra ja Euroopa Liidu toimimise lepingu artikli 218 lõikega 5 allkirjastada vastav protokoll. Protokolliga nähakse ette keelelised kohandused, mis lepingus on vaja teha seoses Horvaatia ühinemisega. 130 || · Ettepaneku valdkonnas kehtivad õigusnormid Protokolli sätetega asendatakse Euroopa Liidu, selle liikmesriikide ning Iisraeli Riigi vahel sõlmitud Euroopa – Vahemere piirkonna lennunduslepingu sätted või täiendatakse neid. 140 || · Kooskõla Euroopa Liidu muude põhimõtete ja eesmärkidega Iisrael on ELi peamine lennunduspartner Vahemere piirkonnas ning temaga sõlmitud leping on oluline saavutus ühise lennunduspiirkonna loomisel ELi ja selle lõuna- ja idapoolsete naaberriikidega. Kõnealune leping moodustab osa ELi lennundusalase välispoliitika raamistikust, mis kehtestati komisjoni teatisega „Ühenduse lennundusalase välispoliitika programmi arendamine” (KOM(2005)79) ning vaadati hiljuti läbi komisjoni teatisega „ELi lennundusalane välispoliitika – tulevikuprobleemide lahendamine” (COM(2012)556). 2) Konsulteerimine huvitatud isikutega ja mõju hindamine || · Konsulteerimine huvitatud isikutega 211 || Konsultatsioonimeetodid, peamised sihtvaldkonnad ja vastajate üldiseloomustus Ei kohaldata 212 || Vastuste kokkuvõte ja nende arvessevõtmine Ei kohaldata 3) ETTEPANEKU ÕIGUSLIK KÜLG 305 || · Kavandatud meetme kokkuvõte Protokolliga tagatakse vajalike muudatuste tegemine Euroopa Liidu ja selle liikmesriikide ning Iisraeli Riigi vahel sõlmitud Euroopa – Vahemere piirkonna lennunduslepingus pärast Horvaatia ühinemist ELiga 1. juulil 2013. 310 || · Õiguslik alus Euroopa Liidu toimimise lepingu artikli 100 lõige 2 ja artikli 218 lõige 5 koostoimes ühinemisakti artikli 6 lõikega 2. 4) Mõju eelarvele 409 || Ettepanek ei mõjuta Euroopa Liidu eelarvet. 5) LISATEAVE 570 || · Ettepaneku üksikasjalik selgitus Nõukogul palutakse kiita heaks Euroopa Liidu ja selle liikmesriikide ning Iisraeli Riigi vahel sõlmitud Euroopa – Vahemere piirkonna lennunduslepingu muutmise protokolli allkirjastamine. Protokolli tuleks kohaldada ajutiselt alates selle allkirjastamise kuupäevast. 2014/0188 (NLE) Ettepanek: NÕUKOGU OTSUS, milles käsitletakse ühelt poolt Euroopa Liidu ja selle liikmesriikide ning teiselt poolt Iisraeli Riigi vahel sõlmitud Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel ja selle ajutist kohaldamist, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 100 lõiget 2 ja artikli 218 lõiget 5, võttes arvesse Horvaatia ühinemisakti, eriti selle artikli 6 lõike 2 teist lõiku, võttes arvesse Euroopa Komisjoni ettepanekut ning arvestades järgmist: (1) 14. septembril 2012 volitas nõukogu komisjoni alustama Euroopa Liidu ja selle liikmesriikide ning Horvaatia Vabariigi nimel läbirääkimisi, et sõlmida ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu muutmise protokoll, et võtta arvesse Horvaatia Vabariigi ühinemist Euroopa Liiduga (edaspidi „protokoll”). (2) Kõnealused läbirääkimised jõudsid 12. detsembril 2013 edukalt lõpule. (3) Protokoll tuleks Euroopa Liidu ja selle liikmesriikide nimel allkirjastada, tingimusel et see hiljem sõlmitakse. (4) Kooskõlas protokolli artikli 3 lõikega 2 tuleks protokolli kohaldada ajutiselt. ON VASTU VÕTNUD KÄESOLEVA OTSUSE: Artikkel 1 1. Euroopa Liidu ja selle liikmesriikide nimel kiidetakse heaks ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahel sõlmitud Euroopa – Vahemere piirkonna lennunduslepingu muutmise protokolli allkirjastamine, et võtta arvesse Horvaatia Vabariigi ühinemist Euroopa Liiduga, tingimusel et kõnealune protokoll sõlmitakse. 2. Protokolli tekst on lisatud käesolevale otsusele. Artikkel 2 Nõukogu peasekretariaat annab protokolli allkirjastamise täielikud volitused isiku(te)le, kelle on määranud protokolli üle läbirääkimisi pidav asutus, tingimusel et protokoll sõlmitakse. Artikkel 3 Kooskõlas protokolli artikli 3 lõikega 2 kohaldatakse seda ajutiselt alates protokolli allkirjastamisest lepinguosaliste poolt kuni selle jõustumiseni. Artikkel 4 Käesolev otsus jõustub selle vastuvõtmise päeval. Brüssel, Nõukogu nimel eesistuja LISA Protokoll, millega muudetakse ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahel sõlmitud Euroopa – Vahemere piirkonna lennunduslepingut, et võtta arvesse Horvaatia Vabariigi ühinemist Euroopa Liiduga järgmise dokumendi juurde: Ettepanek: nõukogu otsus, milles käsitletakse ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahel sõlmitud Euroopa – Vahemere piirkonna lennunduslepingu muutmise protokolli allkirjastamist Euroopa Liidu ja selle liikmesriikide nimel, et võtta arvesse Horvaatia Vabariigi ühinemist Euroopa Liiduga PROTOKOLL, millega muudetakse ühelt poolt Euroopa Liidu ja selle liikmesriikide ja teiselt poolt Iisraeli Riigi valitsuse vahel sõlmitud Euroopa – Vahemere piirkonna lepingut, et võtta arvesse Horvaatia Vabariigi ühinemist Euroopa Liiduga IISRAELI RIIGI VALITSUS ühelt poolt ning AUSTRIA VABARIIK, BELGIA KUNINGRIIK, BULGAARIA VABARIIK, EESTI VABARIIK, HISPAANIA KUNINGRIIK, Horvaatia Vabariik, IIRIMAA, ITAALIA VABARIIK, KREEKA VABARIIK, KÜPROSE VABARIIK, LEEDU VABARIIK, LUKSEMBURGI SUURHERTSOGIRIIK, LÄTI VABARIIK, MADALMAADE KUNINGRIIK, MALTA, POOLA VABARIIK, PORTUGALI VABARIIK, PRANTSUSE VABARIIK, ROOTSI KUNINGRIIK, RUMEENIA, SAKSAMAA LIITVABARIIK SLOVAKI VABARIIK, SLOVEENIA VABARIIK, SOOME VABARIIK, SUURBRITANNIA JA PÕHJA-IIRI ÜHENDKUNINGRIIK, TAANI KUNINGRIIK, TŠEHHI VABARIIK, UNGARI, kes on Euroopa Liidu lepingu ja Euroopa Liidu toimimise lepingu osalisriigid ning Euroopa Liidu liikmesriigid (edaspidi „liikmesriigid”), ning EUROOPA LIIT teiselt poolt, võttes arvesse Horvaatia Vabariigi ühinemist Euroopa Liiduga 1. juulil 2013, ON KOKKU LEPPINUD JÄRGMISES: Artikkel 1 Horvaatia Vabariik on 10. juunil 2013 Iisraeli Riigi ning Euroopa Liidu ja selle liikmesriikide vahel sõlmitud Euroopa – Vahemere piirkonna lennunduslepingu (edaspidi „leping”) osalisriik. Artikkel 2 Lepingu horvaadikeelne tekst, mis on lisatud käesolevale protokollile, on autentne samadel tingimustel kui versioonid muudes keeltes. Artikkel 3 1. Lepinguosalised kiidavad käesoleva protokolli heaks oma sisemenetluste ja õigusaktide kohaselt. Protokoll jõustub lepingu jõustumise kuupäeval. Kui lepinguosalised kiidavad käesoleva protokolli heaks pärast lepingu jõustumist, siis jõustub kõnealune protokoll kooskõlas lepingu artikli 30 lõikega 2. 2. Käesolev protokoll on lepingu lahutamatu osa ning seda kohaldatakse ajutiselt alates protokolli allkirjastamisest osapoolte poolt. Koostatud … (koht) … 2014 (kuupäev) kahes eksemplaris bulgaaria, eesti, heebrea, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik tekstid on võrdselt autentsed. LIIKMESRIIKIDE NIMEL IISRAELI RIIGI VALITSUSE NIMEL EUROOPA LIIDU NIMEL